महिला पहलवान "Geeta Phogat" की Success Story ! | Stay Reading
Home / All Posts - सभी पोस्ट्स • Heart Touching Stories - कहानी जो दिल को छु जाये • Inspiring Stories - प्रेरक कहानियाँ • Secret of Toppers - पढाई में TOPPER कैसे बने ? • Success Stories • अमीर और मशहूर लोगों की सफलता के रहस्य / महिला पहलवान “Geeta Phogat” की Success Story !
नाम : गीता फोगाट
जन्म :15 दिसम्बर 1988 ,हरियाणा -बिलाली गांव !
पिता : महावीर सिंह फोगाट
माता : दया कौर
खेल : पहलवानी
उपलब्धियां : राष्ट्रमंडल खेलों में गोल्ड मेडल जीतने वाली पहली भारतीय महिला बन गयीं।
पहली भारतीय महिला पहलवान है जिन्होंने ओलम्पिक में qualify किया।
इनके जीवन पर आधारित फिल्म दंगल बॉलीवुड की हिट फिल्मों में से एक है।
गीता फोगाट एक ऐसे गाँव से थीं जहाँ बेटी का होना अभिशाप माना जाता था। बेटी के पैदा होते ही खुशियों की जगह दुःख का मातम छा जाता था। इतना ही नहीं लड़कियों को पढ़ने के लिए स्कूल जाना भी मना था और आज भी हमारे देश में केवल बेटों की चाह रखने वाले लोगों की कमी नहीं है । शुरुआत में तो गीता के माता-पिता की भी सोच कुछ ऐसी ही थी। बेटे की चाह में वह चार बेटियों के पिता बन गए, जिनमे गीता सबसे बड़ी हैं। लेकिन बाद में गीता के पिताजी को एहसास हुआ कि बेटियां भी बेटों से कम नहीं होतीं और उन्होंने अपनी बेटियों को उस राह पे चलाने का फैसला बना लिया जिसके बारे में तो कोई सोच भी नहीं सकता था। उन्होंने अपनी बेटियों को पहलवान बनाने में जुट गए।
खेलने की उम्र में गीता को कठोर परिश्रम करना पड़ता था । वे अपनी बहन बबिता के साथ सुबह सुबह दौड़ने चली जातीं । इसके बाद अखाड़े में घंटों तक practice करनी पड़ती ,जिसमे लड़कों से मुकाबले भी शामिल रहते थे। अब आप खुद ही सोचिये जिस गाँव में लड़कियों को स्कूल जाने तक की मनाही हो वहां कोई लड़की पहलवानी करे तो क्या होगा? गीता की कुश्ती सीखने की बात सुनते ही गांव में हंगामा मच गया। लेकिन उनके पिता इसकी परवाह न करते हुए गीता को आगे बढ़ने के लिए प्रशिक्षण देने लगे।
गीता को कुश्ती सीखते देख उनको एक बिगडैल लड़की समझा जाने लगा। गांव के सभी लोग अपनी बेटियों को गीता से मिलने तक को मना कर दिया था। गांव के सभी लोग उनके पिता को बेशर्म कहने लगे । वे कहते थे कि कैसे पिता है ! अपनी बेटी को ससुराल भेजने के बजाय उनसे कुश्ती लड़वा रहा है।इस पर उनके पिताजी का एक ही जवाब रहता था कि “जब लड़की प्रधानमन्त्री बन सकती है तो पहलवान क्यों नहीं बन सकती”? और वो कहते हैं ना कि अगर इरादें मजबूत हो तो दुनिया की कोई भी ताकत आप को आगे बढ़ने से नहीं रोक सकती । फिर क्या था गीता और उसके पिता को भी कोई नहीं रोक पाया और आग चल कर गीता ने कुश्ती में वो इतिहास रचा जिसे कोई आज तक किसी भारतीय महिला ने नहीं कायम किये थे।
वर्ष 2000 में सिडनी ओलंपिक में जब ‘कर्णम मल्लेश्वरी’ ने weight lifting में Bronze medal जीता तो वह ओलंपिक में पदक जीतने वाली पहली भारतीय महिला बन गयीं। इस जीत का असर गीता के पिता महावीर सिंह फोगाट पर हुआ। उन्हें लगा जब ‘कर्णम मल्लेश्वरी’ पदक जीत सकती है तो मेरी बेटियां भी मैडल जीत सकती हैं और यहीं से उनके पिता अपनी बेटियों को champion बनाने की राह पर निकल पड़े । इसके बाद उन्होंने अपनी बेटी गीता और बबीता को पदक जीताने के लिए तैयारी कराना शुरू कर दिया।
आपको पता है गीता के पिता 80 के दशक के एक बेहतरीन पहलवान थे और गीता के लिए एक सख्त कोच भी थे। गीता बताती हैं कि “पापा मुझसे अक्सर कहते थे कि तुम जब लड़कों की तरह खाती-पीती हो, तो फिर लड़कों की तरह कुश्ती क्यों नहीं लड़ सकती ? इसलिए मुझे कभी नहीं लगा कि मैं पहलवानी नहीं कर सकती” !! गाँव के दंगल से आगे बढ़ते हुए गीता ने जिला और राज्य स्तर तक कुश्ती में सभी को पछाड़ दिया और national व international मुकाबलों के लिए खुद को और बेहतरीन तरीकों से तैयार करने लगीं।वर्ष 2009 में ‘राष्ट्रमंडल कुश्ती चैपियनशिप’ में गीता ने gold medal जीता। इसके बाद गीता ने अपनी कुश्ती का सफर जारी रखते हुए आगे बढ़ती चली गयीं।
साल 2010 में दिल्ली के राष्ट्रमंडल खेलों में free style महिला कुश्ती के 55 Kg कैटेगरी में gold medal हासिल कियाऔर ऐसा करने वाली वे पहली भारतीय महिला बन गयीं। क्या आपको पता है कि बिलाली हरियाणा के उन गाँवों में से आता है जो जन्म से पहले ही बेटी की भ्रूण हत्या के लिए पहले से बदनाम है और आप सोच सकते हैं कि ऐसे गाँव की बेटी होने के बावजूद भी गीता ने इतना कुछ कर दिखाया ।
Commonwealth Games में Gold medal जीत कर जब गीता पहली बार अपने गाँव पहुंची तो जो लोग कभी उन्हें ताना मारते थे। वही लोग उनके स्वागत के लिए बैंड बाजे और फूलों का हार लेकर खड़े थे। गीता की जीत ने गाँव वालों की पिछड़ी सोच को भी हरा दिया । और आज हरियाणा के सैकड़ों गाँव बदल चुके हैं। अब यहाँ बेटियों को लोग प्यार करने लगे है। बेटी के जन्म पर जश्न मनाएं जा रहे हैं और लड़कियों को भी लड़कों की तरह खेलने-कूदने और घूमने की आजादी दी जाने लगी है। इतना ही नहीं गीता फोगाट के जीवन पर आधारित फिल्म “दंगल” को भारतीय दर्शको ने काफी ज्यादा पसंद किया और इस फिल्म ने चीन में 1200 करोड़ रूपये कमाकर इतिहास रच दिया ।
International games में गीता के योगदान को देखते हुए 18 अक्टूबर 2016 में गीता को हरियाणा पुलिस का deputy superintendent बनाया गया। गीता ने gold medal जीतकर लोगों के दिलों में एक मिसाल कायम कर दी। आज पूरे देश को अपनी इस बेटी पर गर्व है। महावीर सिंग फोगाट और गीता की सफलता की ये कहानी करोड़ों हिन्दुस्तानियों के लिए एक प्रेरणा है। इससे पता चलता है कि चाहे कितनी भी मुश्किलें आएं अगर इंसान के अन्दर उस चीज़ को करने की इच्छा शक्ति है तो वह अपने परिश्रम बल पर हर चीज़ को संभव बना सकता है।
Notice: It seems you have Javascript disabled in your Browser. In order to submit a comment to this post, please write this code along with your comment: 5f33a5054891da7d7c7052150411d8aa